નવગુજરાત સમય, પાટણ પાટણ જીલ્લામાં અતિવૃષ્ટિની સહાયમાં સાચા રહી ગયા અને ખોટા લાભાર્થીઓ ચરી ગયાનું બુમરાડ ઉઠી હતી ત્યારે રાધનપુરમાં લાભાર્થીઓના ખાતા નબર ખોટા લખાઈ જતા અંદાજે ૨૦ લાખથી વધુ સહાય રકમ ખોટા લાભાર્થીઓના ખાતામાં જમા થઇ હોવાની રાવ ઉઠી હતી ત્યારે આજદિન સુધી તાલુકા વિકાસ અધિકારીએ આ બાબતે કોઈ જ તપાસ ના કરી ખોટા લાભાર્થીઓએ લીધેલ નાણા મામલે મીટીંગો કરી પતાવટ કરી સરકારને આર્થિક નુકશાન પહોચાડી ભ્રષ્ટ્રાચાર કરી રહ્યા હોવાના તાલુકા પંચાયતના કારોબારી અધ્યક્ષ દ્વારા ગંભીર આક્ષેપો મૂકી આ બાબતે ગંભીરતાથી તપાસ કરી કાર્યવાહી કરવા જીલ્લા વિકાસ અધિકારીને રજૂઆત કરવામાં આવી છે.